Algav saade on valminud tänu J.Meyeri teenistuspartnerite toele
IGAPÄEVAELU RÕÕMUD
Palve on suurim eesõigus, mis meil on.
Palve pole mingi kohustus, varuväljapääs
või viimne jõupingutus.
See ei saa käia stiilis:
"Olen teinud kõik, mida olen osanud -
nüüd ei jää muud üle, kui paluda."
Palve peab olema me esimene kaitseliin.
Samas peab sul olema usku ja kindlust palvesse.
Sa pead uskuma, et Jumal kuuleb sind
ja isegi, kui sa ei koge kohest läbimurret,
pead sa siiski uskuma,
et kui palvetad, asub Jumal ka toimetama su elus
ja sa näed muutust siis, kui selleks õige aeg.
Paljud kindlasti mõtlevad, kuidas oleks õige palvetada?
Jüngritel oli sama küsimus, mistõttu nad ütlesid Luuka 11:1-4
Issand, õpeta meidki palvetama",
mispeale Jeesus ütles: Kui te palvetate, siis ütelge:
Isa! Pühitsetud olgu sinu nimi,
sinu riik tulgu!
Meie igapäevast leiba anna meile päevast päeva,
ja anna meile andeks meie patud,
sest meiegi anname andeks igaühele, kes on meile võlgu!
Ja ära lase meid sattuda kiusatusse!”
See kestis ehk kokku 30 sekundit
ja iga kirik maamuna peal palvetab seda palvet.
Siin pole eeldavasti kedagi, kes poleks seda palvet ära tundnud.
Oma 40-aastase õpetamise jooksul
pole ma kunagi õpetanud Meie Isa palve põhjal.
Ma käin hommikuti jalutamas ja palvetan.
Ma ei tea, miks,
kuid mul tekkib jalutamise käigus igasugu häid ja loovaid mõtteid.
Paar nädalat tagasi palusin Meie Isa palvet
ja Jumal hakkas seda mu jaoks tükkideks lahti võtma,
näidates mulle, kui imeliselt võimas see palve on.
Seetõttu tundsin ka tugevat õhutust õpetada sellest palvest.
Usun, et peale selle kuulmist
ei palu sa enam kunagi Meie Isa palvet selliselt nagu siiani
ja see tähendab su jaoks oluliselt rohkem kui ehk täna.
Palume seda kõik üheskoos, kui selle sõnad ekraanile ilmuvad.
Olete te valmis?
Matteuse 6:9-13
"Meie Isa, kes sa oled taevas! Pühitsetud olgu sinu nimi!
Sinu riik tulgu, sinu tahtmine sündigu nagu taevas, nõnda ka maa peal!
Meie igapäevast leiba anna meile tänapäev!
Ja anna meile andeks meie võlad,
nagu meiegi andeks anname oma võlglastele!
Ja ära saada meid kiusatusse, vaid päästa meid ära kurjast!
Sest sinu päralt on riik ja vägi ja au igavesti. Aamen."
"Meie Isa, kes sa oled taevas!"
Ma võiks võtta terve õhtu, et rääkida vaid sellest ühest reast.
Meie Isa.
Jumal on meie Isa.
Meie Isa.
See on eriti hea uudis neile, kelle isa on eemal, kellel pole isa
või mis veelgi hullem - kellel on halb isa.
Kui aus olla, siis mu enda olukord ja paljude teiegi sarnased olukorrad,
kus teid üles kasvades kuritarvitati,
kus teid ei armastatud või te peale ehk karjuti pidevalt.
Võib-olla teid löödi või karistati ebaõiglaselt.
Võib-olla kogesite seksuaalset ärakasutamist nagu mina.
Kuid mu jaoks oleks olnud parem, et mul poleks isa olnudki
kui et mul oli isa, kes mul oli.
Mul polnud vähimatki ettekujutust sellest,
milline võiks olla armastav maine isa.
Teie aga, kel teil on hea isa, peaksite hindama teda
ja ütlema talle, kui väga te teda hindate
ning andma talle teada,
kui tänulik te olete selle eest, kuidas ta teid on kasvatanud.
Sest mitte meil kõigil pole olnud sellist võimalust elus.
Samas aga tahab Jumal olla kõike seda,
millest me elus oleme ilma jäänud.
Psalmides 27:10 on öeldud:
"Sest mu isa ja ema hülgasid minu, aga Issand võtab mu üles
ja võtab mind kui omaenese lapseks."
Nii et - teil kõigil on armastav Isa!
Mu Issi armastab mind.
Hüüa: "Mu Issi armastab mind!"
Aamen.
Piiblis on 63 kirjakohta, mis viitavad Jumalale kui isale.
Vaatame vaid osasid neist.
1 Korintlastele 8:6
"Siis meie jaoks on ometi ainult üks Jumal, Isa,
kellest on kõik asjad,
ja meie tema juurde teel ehk eksisteerimas Tema jaoks..."
Me eksisteerime Tema jaoks.
Aamen.
"...ning üks Issand, Jeesus Kristus, kelle läbi on kõik,
ja ka meie tema läbi."
Roomlastele 11:36 on üks mu lemmiksalme.
Mulle nii meeldib see.
Teen selle vahel lahti, vaatan seda ja lihtsalt raputan pead,
sest see on nii võimas.
Roomlastele 11:36 laiendatud tõlge:
"Jah, temast ja tema läbi ja temasse on kõik.
Sest kõik on saanud alguse Temaga ja lähtuvad Temast..."
Jumal, meie Isa, on kõigi asjade allikas.
Kõik, mida me vajame, on kokku võetud Temas.
"Kõik asjad elavad läbi Tema."
Kõik, mis on elus, on elus tänu sellele, et Jumal on andnud sellele elu.
"Kõik asjad koonduvad Tema ümber, saavad täiustatud Temas
ja lõppevad Temas.
Temale kuulugu kogu au igavesti! Aamen."
Kuigi mu tänane sõnum on ehk pisut vaimulikum kui muidu,
on see samas siiski väga praktiline.
Sest kui sa tõesti tead, kes Jumal on -
et Ta on sinu poolt ja mitte kunagi su vastu;
et Ta armastab sind ja on kõige allikas, mida vajad,
muutub elu ikka ütlemata heaks ja põnevaks.
Sul on Isa, kes armastab sind
ja katsugu vaid keegi Ta lastele midagi teha!
Temalt, Tema läbi ja Talle on kõik asjad.
Ehk teisisõnu - kõik on seotud Temaga, kas pole?
Kui me hätta sattume, on kõik kuidagi meiega seotud,
selle asemel, et olla seotud Temaga.
Aamen.
Jesaja 64:7 "Nüüd aga, Issand, oled sina meie isa.
Meie oleme savi ja sina vormid meid."
Meie oleme savi ja sina vormid meid.
Meie oleme savi...
Ehk siis - Jumal, Sa võid võtta meid ja teha meiega, mida iganes.
Meil pole selles osas midagi öelda või Sulle juhiseid anda.
"...me kõik oleme sinu kätetöö."
Kes iganes tunneb end täna õhtul enda osas halvasti -
kui ma vaid saaks täita sind Psalmidega 139, kus on öeldud,
et Jumal lõi meid me ema üsas omaenese kätega.
Ta lõi meid nii imeliselt ja kardetavalt.
Jumal vaatas kõige oma loodu peale ja ütles: "See on hea!"
See on hea!
Ära kunagi lase kellelgi öelda endale, et sa pole piisavalt hea,
või et sa oled lihtsalt "tööõnnetus" ja tegelikult sind ei tahetudki.
Ja isegi, kui su vanemad ei planeerinudki sind,
siis Jumal tegi seda sellegipoolest!
Tal on eesmärk ja plaan su elu jaoks.
Ta on su Isa,
mistõttu sul ja su poolel on keegi, kes on suurim kõigist.
Mäletan, kuidas me poeg Daniel õues mängis.
Ta isa on ikka päris suur mees - 1.93 m pikk ja üsna musklis.
Nii et, kui mõni naabri kratt Danieli kiusama tuli,
jooksis ta kodu poole, kisades: "Isaaaaaaa!"
Ja rohkem polnud vajagi,
sest vahel oli tunne, et Dave jookseks või ukse maha,
et oma lapseni jõuda
ja olla kindel, et keegi talle haiget ei tee.
Las ma öelda sulle - su Taevane Isa on samasugune.
Daniel oli lihtsalt üks rõõmus, muretu laps.
Õpetajad ütlesid, et tal on üliarenenud suhtlemisoskus,
mis tähendas seda, et ta rääkis liiga palju.
Ta arvas, et elu on üks lust ja lillepidu.
Püüdsime õpetada teda võtma vastutust elus,
mistõttu ta uksel rippus nimekiri ülesannetega, mis olid tema täita.
Kui ta oli need ära teinud, sai ta igaühe eest linnukese
ja mitme linnukese eest tähekese
ning teatud arvu tähekeste eest kingituse.
Kuid mil iganes ta appi hüüdis, ei öelnud Dave mulle kordagi:
"Kuule, me poeg hüüab appi.
Mine vaata palun ta ülesannete leht üle..."
Kuula! Kui sa vajad abi, siis su Isa,
su Isa Jumal
ei vaata üle su tegevuste nimekirja,
et näha, on sul seal ikka piisavalt linnukesi,
enne kui Ta sulle appi tuleb.
Ta on su Isa ja Ta armastab sind!
Kui paljudel teist on mõni mõnus tekk, mis teile meeldib?
See on see, millisena see palve osa mulle tundub.
Kui aus olla,
siis tänu seksuaalsele kuritarvitamisele
ei mäleta ma kordagi oma elust,
kus oleksin võinud mugavalt istuda oma isa süles.
Nii mina kui paljud teist oleme jäänud paljustki ilma.
Seda selliselt, et me isegi ei tea enam, millest kõigest me ilma jäime.
Kuid las ma öelda sulle -
Jumal tasub sulle mitmekordselt kõige eest, millest omal ajal ilma jäid.
Jumal kutsub meid lähedasse suhtesse iseendaga.
Jeremija 3:19 räägib Jumal Jeremija kaudu:
"Ja ma mõtlesin: Küll tahaksin sind panna laste sekka
ja anda sulle meeldiva maa,
toredaist toredaima pärisosa rahvaste keskel.
Ja ma mõtlesin: Sina hüüaksid mind isaks
ega taganeks mu järelt."
2 Korintlastele 6:18 "...ja olen teile Isaks,
ja teie olete mulle poegadeks ja tütardeks,”
ütleb Kõigeväeline Issand."
Roomlastele 8:15
"Sest te ei ole saanud orjuse vaimu, et peaksite jälle kartma,
vaid te olete saanud lapseõiguse Vaimu,
kelles me hüüame: Abba! Isa!”"
"Abba" tuleb aramea keelest ja tähendab kõige otsesemalt "issit".
Abba Isa - Issi Jumal.
Aamen.
Mida isad teevad?
Nad varustavad, kosutavad, õpetavad, trööstivad, julgustavad
ja kutsuvad ka korrale.
Kuid kõike, mida nad teevad - nad teevad seda sinu heaks.
Jah, lapsena on seda raske mõista, kui vanem ütleb:
"Ma tean, et sa ei saa sellest aru, kuid ma teen seda su enda heaks."
Isegi, kui vanemad sind karistavad
või võtavad su käest midagi, mida nii väga tahad,
öeldes: "See on su enda heaks, isegi, et sa seda ei mõista"
Sama on ka Jumalaga.
Vahel Ta ei lase meil teha asju, mida nii väga tahame,
kuid see on me endi huvides ja me peame lihtsalt usaldama Teda,
nii nagu tahame, et meie lapsed usaldaks meid.
Ma ei tea, keda või kui paljusid see puudutab,
kuid võin öelda,
et osade inimeste elud saavad täiesti pea peale pööratud
ja õigesse seisu asetatud,
kui nad mõistavad täna, et Jumal on nende Isa.
Nende Issi Jumal.
"Meie Isa..."
Mulle nii meeldib see.
"...kes sa oled taevas..."
Jumal istub oma troonil taevas,
kuigi elab tegelikult kahes kohas.
Ta elab oma troonil taevas, aga Ta elab ka me südame troonil.
Kui lähedale inimese sisemusse üldse annaks veel jõuda?
Religioonis on nii, et inimene püüab jõuda Jumalani,
kuid kristluses sirutub Kristus alla meie poole.
Ta elab su sees, kui oled usklik.
"Kristus minu sees - au lootus."
Sa oled koduks kõikväelisele Jumalale.
Me oleme Tema koda.
Piibel ütleb 1 Korintlastele 3:16,
et me oleme nii koguduse- kui üksikisikutena Jumala tempel.
Kui täna koju lähed, tuleb Jeesus koos sinuga,
sest Ta on öelnud, et ei jäta ega hülga sind kunagi.
Meie Isa, kes Sa oled taevas,
aga kes samas tuli ka taevast alla, et lunastada ja puudutada mind;
et tervendada mind mu üksildusest ja murtusest;
et päästa mind ja anda mulle jõudu ning elu, mis on väärt elamist.
Aamen?
Parim asi, mis minuga juhtus, oli 1976. aastal,
kui Jumal mu elu puudutas.
Olin olnud usklik juba pikka aega,
kuid mul polnud mingit lähedust Temaga.
70-80'ndatel toimus suur Jumala Vaimu liikumine.
Paljud said Püha Vaimuga täidetud ja puudutatud Jumala väe poolt.
Või kuidas iganes keegi seda nimetaks.
Ma ei taha ülistada kogemusi,
kuid kui jõuad omadega punkti, kus sa tead, et sa tead, et sa tead,
et Jumal ei ole "seal kusagil kaugel",
vaid Ta on sinuga kõikjal, kuhu iganes lähed.
Ta ei jäta ega hülga sind iialgi, mistõttu sa pole üksi.
"Pühitsetud olgu sinu nimi!"
Mine tea, ehk võetakse mind juba täna üles taevasse.
Ma olin nii ütlemata elevil, kui seda teemat uurisin.
Tead, mis?
Ma ma mõtlen seda täie armastuse ja austusega.
Me oleme kuulnud nii palju
Jumala armust, armastusest ja halastusest.
Ma isegi õpetan sellest kogu aeg.
Kuid samas peaksime ka kuulma Jumala pühadusest
ja kohtumõistmisest
ning Jumala austamisest ja jumalakartusest.
Sest kui need asjad ei jõua tagasi kogudusse,
oleme ikka tõsises hädas aegade keskel, kus täna elame.
Aamen?
Jah, Jumal armastab meid
ja tänu sellele võime me ka elada üht kõrgematasemelist elu.
Meil pole Püha Vaimu vägi vaid selleks,
et kogeda õnnejudinaid ja kummalisi keeli, milles palvetada.
Meil on Püha Vaimu vägi selleks, et ületada patt oma elus
ja elada Jumala austuseks.
Peaksin ehk siinkohal hoiatama,
et kogu mu järgnev sõnum pole nõrganärvilistele.
Kui me mõistame, kui püha Jumal on...
Et Ta on tõesti püha.
Kui meil poleks Kristust, läbi kelle minna Jumala ette,
ei peaks meist keegi hetkegi Jumala pühaduses vastu.
Kui me mõistame, et Jumal on püha, kogeme ka aukartust Jumala ees.
Miks on tänapäeva maailmas nii palju pattu?
Ja miks on isegi Jumala rahva seas nii palju pattu?
Sest meil puudub aukartus Jumala ees.
Ma ei räägi siinkohal Jumala kartmisest.
Ma ei karda, et Jumal mulle haiget teeks.
Ta on mu Isa ja ma tean, et Ta armastab mind.
Kuid me peame ka austama Teda.
Me peame mõistma, et Jumal pole vaid me semu,
vaid et Ta on Jumal ja Ta on püha Jumal.
Nii et, kui Jumal ütleb: "Tee nii ja sul saab olema hea elu!"
või "Tee naa ja sul pole hea elu",
sest sel juhul ei saa sa osa elust, mida Jumal tahab, et omaksid.
Iga inimene peab andma kord aru Jumala ees.
Igaüks meist saab seisma Jumala ees,
et anda aru oma elust.
Siin pole tegu mingi õudsa, hirmutava sõnumiga.
Olen juba öelnud teile, et Jumal armastab teid
ja Ta arm on uus igal hommikul, olles alati kättesaadav me jaoks.
Kuid Jumalal on ka tõsi taga,
mistõttu usun, et meil on aeg end pisut rohkem kokku võtta.
Usun, et meil on aeg
hakata võtma tõsisemalt seda Jumalat, keda me teenime.
Tõsiasi, et oleme täna elus, peab kätkema endas üht eesmärki.
Jumal vajab, et teeksime enamat
kui vaid istuksime käed rüpes ja võtaksime vastu õnnistusi,
samal ajal, kui ülejäänud maailm on suremas ja teel põrgu.
Annan teile pisut aimu ka me järgmistest teemadest.
Parim viis, kuidas suurendada oma õnnetunnet,
on anda endast midagi.
Ma ei räägi seda kõike iseenda pärast,
sest isegi, kui ma püüaks,
ei suudaks ma olla õnnelikum, kui ma seda juba olen.
Oleme me tõesti unustanud, et Jumal on põletav tuli?
Meie Jumal on põletav tuli.
Me vajame rohkem õpetust tulega ristimisest.
Ristija Johannes ütles, et tema järel tuleb keegi,
kes ristib meid Püha Vaimu ja tulega.
Matteuse 3:11
Me aga laulame koguduses nii illikukult: "Las Su tuli langeda."
Las ma öelda sulle, mis juhtub, kui Jumala tuli su elu tabab,
sest ma olen seda kogenud.
Ta põletab ära kõik, mis pole kooskõlas Tema loomusega.
Ja mis iganes sellest ka järgi jääb, saab süüdatud Tema auks.
Kuulsid sa mind?
Kui Jumala tuli su elu tabab,
põletab see ära kõik selle, mis pole kooskõlas Tema loomusega
ja süütab kõik järele jäänu,
et Jumal saaks kasutada seda oma nime auks.
Ma ei tea, kummal pool aeda sa omadega oled?
Pühapäeviti kiriku poolel ja muul ajal maailma poolel?
Kuid mu ülesanne on heita inimesed üle aia õigele poole.
Palve on üks eriline eesõigus,
mida tuleks alati kasutada esimesena igas olukorras
ja mitte kunagi kui viimse väljapääsuna.
Peame uskuma, et Jumal kuuleb meid,
sest Ta on me armastav Isa.
Usu alati, et Ta töötab sinu kasuks, isegi, kui sa ei näe või tunne midagi.
Täna pakume sulle õpetust palve väe kohta.
Esiteks õpetus "Meie Isa palvest", mis on nii CD kui DVD peal.
Lisaks sellele samateemaline raamatuke.
Ka pakume sulle raamatut "Lihtsa palve vägi".
Kui õpid tundma, kui nauditav ja võimas palve on,
õpid ka palvetama läbi päeva.
Seda tehes hakkad aga nägema imelisi asju sündimas
nii su enda kui sulle armsate inimeste elus.
Ole õnnistatud ja ilusat päeva jätku!
"Meie Isa palve - õppides palvetama nagu Jeesus."
Selle võimsa õpetuse kaudu avastad,
kuidas usaldada Jumalat kõigi oma vajaduste suhtes
ning kogeda Jumalaga lähedasemat suhet läbi palve.
Õpetusega käib kaasas ka väike raamatuke,
mis on täis Piibli kirjakohti ja Meie Isa palve seletusi.
Lisaks sellele saad raamatu
"Lihtsa palve vägi - kuidas rääkida Jumalaga kõigest".
Kõik need materjalid on tellitavad ekraanil oleva tellimisinfo abil.
ARMASTA ELU
On aeg naised, sest elu pole mingi kleidiproov!
Peame kasutama igat võimalust, mille Jumal meile annab.
Liitu tuhandete naistega "Armasta elu" konverentsil.
Ära jää lõbust ilma, kus kõnelevad erinevad kõnelejad.
Laske käia tüdrukud!
Ärge peatuge ega andke alla, vaid jätkake usus!
"Ma olen lunastatud Jeesuse poolt." Mida see me jaoks tähendab?
Lõpeta teiste vahtimine ja enda võrdlemine nendega
ning mõista, et sa oskad midagi, mida keegi teine ei oska.
Ülistus erinevate ülistajate poolt.
Eriline sõnum ka Dave Meyeri poolt.
Õpi, kuidas elada eesmärgiga eesmärgistatud elu.
"Armasta elu" naistekonverents.
Täpsem info Joyce'i kodulehelt.
Lase käia ja registreeru juba täna, säästes sellega raha!
LOOTUSE KÄSI
Katastroofiabi hädasolijaile
"Lootuse käel" on hea meel teha koostööd Service Internationaliga
et tuua lootust üleujutuste ohvritele.
Meil oli majas 21 cm jagu vett.
Kogu me mööbel, pildid, arvutid ja muu vara sai kahjustada.
Selleks, et kõike taastada,
tuli seintelt vooder ja soojustus maha kiskuda.
Sügasime naisega kukalt ja mõtlesime,
kuidas me kahekesi selle kõigega hakkama saame?
Kuid siis tuli 15-16 vabatahtlikku,
tehes ära töö, milleks meil oleks kulunud 3 nädalat.
Siin on väga märg.
Märg soojustus ripub seintel
ja me pidime selle enne hallitama minemist kätte saama.
Sa ei saa jätta maja liiga kauaks märjana seisma,
sest muidu läheb jamaks ja hiljem on veel rohkem taastada.
Turvalisem on kohe tegutseda.
Jumal on kutsunud meid teenima ja me olemegi siin selleks, et aidata.
Tore on lihtsalt anda.
See on juba iseenesest suur tasu.
On lausa hämmastav,
kuidas nad sellise ilmaga sellistes oludes
lihtsalt roomavad seal ringi ja tegutsevad.
Nad tulid meile appi päeval, kus tänu lumele ja vihmale
oleks võinud olla raske pärast koju saada.
Nii et, nad seadsid ka iseennast ohtu.
Need vabatahtlikud on lihtsalt imelised!
Päeva lõpuks oled küll üdini väsinud, kuid see on seda väärt!
See on selline hea väsimus!
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele